杜工部詩集

　杜工部詩集巻一
【BX】杜工部詩集|卷一|易排系統
　　遊龍門奉先寺
已從招提遊更宿招提境隂壑生靈籟月林散清影天闕象緯逼雲卧衣裳冷【ZW】卧字可虛可實用天闕語渾若天閱天闊豈不牽强耶【-ZW】欲覺聞晨鐘令人發深省【ZW】師古曰釋書招提菩薩皆古佛號故寺謂之招提或名伽藍或名道場其實一也靈籟即風也猶雨曰靈雨蔡夢弼曰本一作虛籟蔡絛西清詩話荆公云天闕當作天閱對雲卧爲親切韋述東都記龍門號䨇闕以與大内對峙若天闕焉此龍門詩也用闕字無疑【-ZW】
　　望嶽
岱宗夫如何齊魯青未了【ZW】望嶽而言即齊魯青未了五字雄蓋一世○青未了語好夫字誰何跌蕩非湊句也齊魯跋渉廣【-ZW】造化鍾神秀隂陽割昬曉盪胷生曽雲【ZW】對下句苦○盪胸語不必可解登髙意豁自見其趣【-ZW】決眥入歸鳥㑹當凌絶頂一覽衆山小【ZW】鄭昻曰岱宗泰山也今属兖州升中告代于此是山爲五嶽之長故曰岱宗趙曰隂陽割昬曉如史記言崑崙日月所相避隠其光明也割者分也洙曰張衡南都賦涓水盪其胷鄭曰盪他浪切師曰曽與層通趙曰眥目睫也音牆細切司馬相如賦弓不虚發中必決眦此借用其字【-ZW】
　杜工部詩集巻二
　　城西陂泛舟
青蛾皓齒在樓船横笛短簫悲逺天春風自信牙檣動【ZW】佳處【-ZW】遲日徐看錦䌫牽魚吹細浪揺歌扇燕蹴飛花落舞筵不有小舟能盪槳百壺那送酒如泉【ZW】夢弼曰檣帆柱也古詩象牙作帆檣隋煬帝錦䌫龍舟洙曰以扇自障而歌故謂之歌扇【-ZW】
